Iepirkuma komisija ir saņēmusi ieinteresēto piegādātāju jautājumus un sniedz atbildes:

Jautājums Nr. 1
Lūdzam skaidrot, vai pareizi saprotam, ka Nolikuma 7. pielikuma “CV forma” ailē “Sniegtā pakalpojuma raksturojums” speciālists norāda informāciju, kas raksturo paša speciālista spējas un attiecas uz pašu speciālistu, proti, speciālists norada viņa paša veiktā darba raksturojumu, nevis attiecīgajā līgumā paredzētā pakalpojuma raksturojumu, ko speciālists var nezināt un speciālistam nav pienākuma zināt.
Iepirkuma komisijas atbilde:
Speciālistam ailē “Sniegtā pakalpojuma raksturojums” jānorāda speciālista veiktie darbi, kā arī jāraksturo (jāpamato) šo darbu atbilstību prasībām.
Jautājums Nr. 2
Aicinām papildināt Nolikuma 7. pielikumu “CV forma” ar aili, kas paredzēta speciālista personas koda un valstspiederības norādīšanai. 
Ņemot vērā, ka iepirkumā pieļaujams iesniegt papīra formas oriģinālā dokumenta atvasinājumu elektroniskā formā, Pasūtītājam var nebūt iespēju no iepirkumā iesniegtajiem dokumentu atvasinājumiem uzzināt vadošā speciālista personas kodu un attiecīgi – pilnvērtīgi veikt speciālista un tā dokumentu pārbaudi bez papildu informācijas pieprasīšanas no pretendenta vai attiecīgā speciālista.
Iepirkuma komisijas atbilde:
Iepirkuma komisija nepieciešamības gadījumā pieprasīs papildu informāciju no Pretendenta.
Jautājums Nr. 3
Aicinām Nolikuma 7. pielikumā “CV forma” svītrot daļu “Klienta kontaktpersona”. Speciālists pats parasti šādu informāciju nezina un speciālistam nav pienākuma tādu zināt. Tipisks speciālists, piemēram, sistēmanalītiķis, testētājs, programmētājs vai DevOps speciālists, ir attiecīgā pretendenta darba ņēmējs, padots savam tiešajam vadītājam un par klienta kontaktpersonu ziņas patstāvīgi nespēj sniegt. Šādas ziņas par klienta kontaktpersonu speciālistam piegādā viņa darba devējs – pretendents, un speciālists vien pakļaujas  uz tādām ziņām. Ja speciālists apraksta pieredzi, ko guvis darba attiecībās ar pretendentu, CV formu sagatavot nav grūtību. 
Grūtības norādīt klienta kontaktpersonu ir gadījumos, kad speciālists attiecīgo pieredzi guvis pie iepriekšējā darba devējā. Šādā gadījumā arī pašam pretendentam nav ziņu par tāda klienta kontaktinformāciju. Savukārt Pretendentam saskaņā ar Nolikuma 2. pielikuma “Pretendenta pieteikums par piedalīšanos iepirkumā” 4. punktu, ir pamatoti jāsniedz apliecinājums, ka visa pieteikumā un atlases dokumentos Pretendenta sniegtā informācija ir patiesa. Nepatiesas informācija sniegšanas gadījumā pretendentam paredzētas ir smagas sekas – izslēgšana no turpmākas dalības iepirkumā vai vispārīgās vienošanās izbeigšana.
Iepirkuma komisijas atbilde:
Pasūtītāja ieskatā vairumā gadījumu speciālistam ir pieejama informācija par klienta kontaktpersonu. Gadījumā, ja šāda informācija speciālistam nav pieejama vai pieejama tikai daļēji, to jānorāda CV formā, pasūtītājs veiks šīs informācijas pārbaudi. Obligāti jānorāda vismaz Klients (pasūtītājs).
Jautājums Nr. 4
Nolikuma 2. pielikuma “Pretendenta pieteikums par piedalīšanos iepirkumā” 8. punktā Pretendentam ir jāsniedz apliecinājums, ka piedāvājumā iekļautie speciālisti ir NATO, Eiropas Savienības, Eiropas Ekonomikas zonas valsts pilsoņi vai Latvijas Republikas nepilsoņi.
Lūdzam skaidrot, vai minētais apliecinājums jāattiecina vienīgi uz speciālistiem, kuriem prasības noteiktas Nolikuma 3.4. punktā un kuri iekļaujami Nolikumā 4.2.3. punktā noteiktajā vadošo speciālistu sarakstā, vai uz visiem līguma, kāds noslēgts vispārējās vienošanās darbības laikā, izpildē iesaistītajiem speciālistiem un kuri iekļaujami Nolikuma 4.2.4. punktā noteikto visu līguma izpildē speciālistu sarakstā. Abi šie speciālistu saraksti ir iekļauti piedāvājumā.
Ja minētajā apliecinājumā faktiski iekļauta Pasūtītāja prasība speciālistu kvalifikācijai un spējām, aicinām šādu prasību norādīt tai piemērotā vietā, kurā šādas prasības ir norādītas vienkopus – Nolikuma 3. nodaļā “Pretendentu atlases nosacījumi”. Šāds grozījums arī mazinās neatbilstības pašā vispārējās vienošanās izpildē, Izpildītājam nomainot speciālistus, jo pārbaudīt, kādas kvalifikācijas prasības speciālistam noteiktas pieteikuma veidlapā, iedomāsies retais.
Iepirkuma komisijas atbilde:
Apliecinājumā informācija jānorāda par visiem piedāvājumā norādītajiem speciālistiem. Norādām, ka valsts drošības iestādes pārbaudes tiks veiktas par visiem speciālistiem, kuri piedalīsies līgumu izpildē.
Vēršam uzmanību, ka Nolikuma un tā pielikumu noteikumi ir tulkojami kopsakarā.
Jautājums Nr. 5
Lūdzam daudzviet Nolikumā, kur noteiktas prasības līgumcenai, bet trūkst norādes uz PVN, norādīt, vai līgumcena ir ar vai bez PVN, piemēram Nolikuma 3.4.6.1. un 3.4.6.2. punktā. Daudzviet summām nav norādīta valūta, bet to var izsecināt no summas atšifrējuma.
Iepirkuma komisijas atbilde:
Saskaņā ar Publisko iepirkumu likuma 1. panta 17. definīciju, līgumcena — kopējā samaksa par iepirkuma līguma izpildi, kurā ietverti visi piemērojamie nodokļi, izņemot pievienotās vērtības nodokli. 
Jautājums Nr. 6
Nolikuma 3.3.1. punktā noteikts: ja līguma izpilde uzsākta pirms 2019. gada, līgumcenai par programmatūras izstrādi, kura veikta pēc 2019. gada 1. janvāra, jābūt vismaz 1000000 EUR.
Kā Pasūtītājam labi zināms, ja programmatūru sākts izstrādāt pirms 2019. gada un turpināts izstrādāt 2019. gadā, par šādu programmatūras izstrādi nav iespējams objektīvi aprēķināt un pierādīt, kāda līgumcenas daļa būtu attiecināma uz laiku pēc 2019. gada 1. janvāra un vai tā sasniedz noteiktus pārbaudāmus raksturlielumus.
Programmatūras izstrādes līgumcena parasti sastāv no programmatūras, tās posmu, papildinājumu, noteiktu darbu, piegāžu vai pakalpojumu līgumcenas, kuru izpildei ir noteikts termiņš.
Lūdzam skaidrot, vai pareizi saprotam, ka programmatūras izstrādi, kura veikta pēc 2019. gada 1. janvāra Pasūtītājs uzskata jebkuru tādu programmatūras izstrādi, kas ar nodošanas – pieņemšanas aktu nodota attiecīgajam pasūtītājam 2019. gada 1. janvārī vai vēlāk.
Iepirkuma komisijas atbilde:
Jā, Pretendents ir sapratis pareizi.  
Jautājums Nr. 7
Nolikuma 3.4.6.1. punktā noteikts, ka Pretendentam jāpiedāvā SCRUM komandas vadītājs, kurš vadījis izstrādes komandu projektā, kur izstrādes komandas darba apjoms ir vismaz 50 cilvēkmēneši  vai EUR 500000 (pieci simti tūkstoši euro).
Pretendentam ir neskaidrs, kas domāts ar izstrādes komandas darba apjomu, un ar kādiem līdzekļiem šāds apjoms pierādāms, iesniedzot piedāvājumu. Vai prasībā norādītā summa 500 000,00 EUR domāta kā, Pretendenta izdevumi izstrādes komandā iekļauto darbinieku atalgojumam vai kā Pretendenta attiecīgā līguma ieņēmumu daļa, kas attiecināma tieši uz izstrādes komandā ietilpstošajiem Pretendenta darbiniekiem, neizskaitot Pretendenta administratīvās izmaksas un izdevumus par materiāltehnisko nodrošinājumu? 
Izvirzot prasības, Pasūtītājam jābūt skaidrībai, kā Pasūtītājs pārbaudīs konkrētās prasības izpildi, un vai Pasūtītājam būs pamats prasīt, lai Pretendenta rīcībā būtu objektīvi pierādījumi (dokumenti) prasības – tādas, kāda tā noteikta Nolikumā – izpildei.
Lūdzam skaidrot, vai pareizi saprotam, ka minētajā prasībā norādītā summa 500 000,00 EUR ir domāta attiecīgā projekta līguma kopējā līgumcena, nevis vienīgi izstrādes komandas darba apjoms, un kā pierādījums prasības izpildei iesniedzams dokuments par attiecīgā projekta līguma līgumcenu (piemēram, pakalpojuma līgums, tā akti, rēķini vai attiecīgā pasūtītāja atsauksme).
Iepirkuma komisijas atbilde:
Prasībā ir norādīts tieši izstrādes komandas darba apjoms ir vismaz 50 cilvēkmēneši  vai EUR 500 000 (pieci simti tūkstoši euro). Līdz ar to kopējā līgumcena, ja līguma izstrādē ir iesaistītas vairākas komandas,  neraksturo SCRUM komandas vadītāja pieredzi. Ja līguma izpildē ir iesaistīta viena izstrādes komanda, tad līgumcena ir atbilstošs pierādījums, savukārt gadījumos, ja līguma izpildē ir iesaistītas vairākas izstrādes komandas, šo komandu veikto darbu vērtība aprēķināma atsevišķi.
Jautājums Nr. 8
Nolikuma 4.2.4. punktā noteikts, ka Pretendentam kopā ar piedāvājumu jāiesniedz visu līguma izpildē iesaistīto speciālistu saraksts, norādot speciālistu vārdu, uzvārdu un personas kodu.
Aicinām svītrot šo prasību, ņemot vērā šādus apsvērumus:
1) Tāda pati prasība – iesniegt visu speciālistu sarakstu – ir pamatoti un trāpīgi norādīta Vispārīgās vienošanās projekta 11.3.2. punktā. Pasūtītājam būs pieejama informācijas par visiem attiecīgā līguma (tādu līgumu vispārīgās vienošanās izpildē būs vairāk kā viens) izpildē iesaistītiem Pretendenta speciālistiem. 
2) Pretendents jebkurā gadījumā vispārīgās vienošanās projekta 11.3.2. punktā noteiktā kārtībā iesniegs tādu speciālistu sarakstu, kāds būs piemērots un pietiekams attiecīgā līguma izpildē, ņemot vērā attiecīgā līguma, kas slēgts vispārīgās vienošanās darbības laikā, specifiku, sarežģītību, apjomu un izpildes termiņu. Proti, puslīdz droši prognozējams, ka tāds speciālistu saraksts nesakritīs ar sarakstu, kāds pievienots piedāvājumam.
3) Slēdzot atsevišķos līgumus vispārējās vienošanās izpildē, nav izslēgts, ka daļa Pretendenta speciālistu, kas norādīti sarakstā, kāds pievienot piedāvājumam, netiks iesaistīti attiecīgā līguma izpildē, un to pārbaudes būtu liekas.
Ja tomēr šādu prasību Pasūtītājs uzskata par pamatotu un Nolikumā saglabājamu, lūdzam Pasūtītāja norādījumus, pēc kāda principa šādu sarakstu gatavot, ņemot vērā, ka ne Pasūtītājs ir norādījis, ne Pretendents zina, kad, kāda apjoma, sarežģītības, specifikas līgumus paredzēts slēgt vismaz vispārīgās vienošanās darbības tuvākajā laikā. Vai Pretendentam iekļaut sarakstā iespējami plašu vai iespējami šauru speciālistu loku?
Bez Pasūtītāja saistošiem norādījumiem šajā jautājumā un pie tik neskaidriem nākotnes apstākļiem konkrētu līgumu izpildē, Pasūtītājs riskē saņemt Pretendenta speciālistu pārlieku garu sarakstu, tā teikt, katram gadījumam. Tas nevajadzīgi noslogos Pasūtītāju un speciālistu pārbaudēs iesaistītās institūcijas bez paša Pretendenta garantijas, ka daļa no sarakstā iekļautajiem speciālistiem jebkad faktiski piedalīsies kāda konkrēta līguma izpildē.
Pretendents rēķinās ar vispārīgās vienošanās projekta 11.3.2. punkta noteikumiem, un pirms attiecīgā līguma slēgšanas iesniegs Pasūtītājam līguma izpildē faktiski iesaistāmo speciālistu sarakstu neatkarīgi no tā, vai speciālists bijis iekļauts sarakstā, kāds pievienots piedāvājumam. Pretendents neiekļaus attiecīgā līguma izpildē iesaistāmo speciālistu sarakstā tādus speciālistus, kādus attiecīgā līguma izpildē Pretendents neiesaista, pat ja tie iekļauti sarakstā, kāds pievienots piedāvājumam.
Ja Pasūtītājam zināmi kādi šķēršļi šādas iecere īstenošanai, lūdzam tos darīt zināmus jau iepirkuma procedūras laikā.
[bookmark: _Hlk170991666]Iepirkuma komisijas atbilde:
Paskaidrojam, ka atbilstoši nolikuma prasībai ir jāsagatavo saraksts ar tiem speciālistiem, kurus uz piedāvājuma iesniegšanas brīdi ir plānots iesaistīt vispārīgās vienošanās un tās ietvaros slēdzamo līgumu izpildē. Papildus paskaidrojam, ka līgumu izpildes ietvaros ir pieļaujama situācija, ka izpildē iesaistāmo speciālistu saraksts  var atšķirties no iepriekš minētā atkarībā no izpildāmo darbu rakstura, apjoma vai specifikas un, ciktāl tas nepieciešams, saraksts ir papildināms ar jauniem (papildu) speciālistiem, vispārīgās vienošanās noteiktajā kārtībā.
Iepirkuma komisija skaidro, ka līguma izpildē iesaistīto speciālistu saraksts ir nepieciešams, lai saīsinātu atsevišķu pārbaužu veikšanai nepieciešamo laiku.

Jautājums Nr.9
Pasūtītājs Tehniskās specifikācijas prasībā ORG.7.Projekta pārvaldības plāns, ir noteicis, ka:
“Izpildītājam 10 darba dienu laikā no Projekta Izstrādes līguma parakstīšanas dienas jāizstrādā un jāiesniedz saskaņošanai Pasūtītājam Izstrādes projekta pārvaldības plāns. 
Projekta pārvaldības plānam jābūt izstrādātam atbilstoši Izpildītāja piedāvātajai projekta vadības metodoloģijai, un tajā jāiekļauj vismaz šādas sadaļas:
o	Projekta organizācija (Pasūtītāja un Izpildītāja iesaistītais personāls, lomas un atbildības);
o	Komunikācijas pārvaldība;
o	Izmaiņu vadība;
o	Kvalitātes pārvaldība, tajā skaitā paredzot:
· dokumentu nodevumu sagatavju saskaņošanu ar Pasūtītāju pirms visu dokumentu nodevumu izstrādes uzsākšanas ;
· programmatūras nodevumu testēšana un citu programmatūras kvalitātes nodrošināšanas pasākumu īstenošana;
· nodevumu kvalitātes izvērtēšanu pirms iesniegšanas Pasūtītājam;
o	Risku pārvaldība, tajā skaitā paredzot:
· Izpildītāja pienākumu proaktīvi identificēt riskus un ziņot par identificētajiem riskiem;
· Izpildītāja pienākumus risku uzraudzībā un risku ietekmes mazināšanā;
· Sākotnēji identificēto risku sarakstu un priekšlikumus to ietekmes mazināšanai;
· Risku reģistra uzturēšanas kārtību. 
....”
[bookmark: _GoBack]
Pasūtītājs konkursa nolikumā un tā pielikumos nav definējis “Projekta” jēdzienu. Vai pareizi saprotam, ka ar jēdzienu “Projekts” tiek saprasts katrs konkrētais darbu pasūtījums, ņemot vērā, ka tiek slēgta Vispārīgā vienošanās ar trīs Izpildītājiem.
Ja tomēr Pasūtītājs uzskata, ka jēdziens “Projekts” šī iepirkuma ietvaros ir definējams kā noslēgtā Vispārīgā vienošanās, tad vēlamies norādīt, ka Projekts ir pasākumu kopums ar noteiktu sākumu un beigām, noteiktiem sasniedzamiem rezultātiem, t.sk. arī Projekta vadības un Projekta pārvaldības plāna mērķis ir veiksmīgi sasniegt Projekta rezultātus. Vispārīgā vienošanās šādu pasākumu kopumu - termiņus, rezultātus utt. nedefinē.
Iepirkuma komisijas atbilde:
Tehniskās specifikācijas 1.1. punktā  “Dokumenta mērķis” ir noteikts:
Tehniskā specifikācija ir paredzēta atklāta konkursa “Programmatūras izstrādes un uzturēšanas pakalpojumi Iekšlietu ministrijas Informācijas centra vajadzībām” pretendentiem, lai sniegtu priekšstatu par vispārīgās vienošanās ietvaros slēdzamo līgumu vispārējām funkcionālajām un organizatoriskajām prasībām. 
Vispārīgās vienošanās izpildes laikā Tehniskā specifikācija būs saistoša katra konkrētā līguma izpildītajam, ja vien darba uzdevumā konkrētam līgumam nebūs noteikts savādāk.
ORG.7 prasība ir jāskata kontekstā ar prasību ORG.1 - Organizatoriskās prasības attiecas uz visiem Vispārīgās vienošanās ietvaros noslēgtajiem līgumiem, ja vien darbu pasūtījumā nav noteikts savādāk. Ja darbu pasūtījumā ir iekļautas organizatoriskās prasības, kuras atšķiras no šajā specifikācijā iekļautajām, noteicošās ir prasības, kuras iekļautas darbu pasūtījumā. Specifiskiem darbiem darba uzdevumā var tikt izvirzītas papildus prasības. 
Arī prasībā ORG.7. norādīts: Izpildītājam 10 darba dienu laikā no Projekta Izstrādes līguma parakstīšanas dienas jāizstrādā un jāiesniedz saskaņošanai Pasūtītājam Izstrādes projekta pārvaldības plāns.
Arī Vispārīgās vienošanās 3. pielikumā (uzaicinājuma iesniegt piedāvājumu paraugs) norādīts, ka katram konkrētam līgumam piemērojamās organizatoriskās prasības var tikt sašaurinātas, līdz ar to secināms, ka izstrādes projekta pārvaldības plāns jāiesniedz par konkrētu līgumu.
Jautājums Nr.10
Pasūtītājs Tehniskās specifikācijas prasībā ORG.12. Produkta  prasību karte, ir noteicis, ka: “Izstrādātājam ne vēlāk kā viena mēneša laikā no līguma parakstīšanas brīža, izmantojot tehniskajā specifikācijā definētās prasības, jāsagatavo un ar Pasūtītāju jāsaskaņo Produkta prasību karte.   
...”
Tehniskā specifikācija šobrīd satur prasības, kas nosaka kļūdu paziņojumus, koplietošanas komponentu izmantošanu, ievadlauku aizpildi, bet nesatur nekādas biznesa funkcionālās prasības, uz kā pamata būtu iespējams izstrādāt Produkta prasību karti un saskaņot to ar Pasūtītāju.
Lūdzam skaidrot un precizēt, kādu Produktu prasību karti Pasūtītājs sagaida no Izpildītājiem mēneša laikā no Vispārīgās vienošanās noslēgšanas, par kādu funkcionālo tvērumu Produktu prasību karte būtu jāizstrādā. Pretendenta ieskatā pareizākā pieeja būtu izstrādāt Produkta ceļa karti jau konkrētam darba uzdevumam.

Iepirkuma komisijas atbilde 

Lūdzu skatīt iepriekšējo atbildi. Sniedzam skaidrojumu, ka Produktu ceļa karti būs jāizstrādā konkrētam līgumam (darba uzdevumam).
 
 
Jautājums Nr.11 
Pasūtītājs Tehniskās specifikācijas prasībā ORG.14. Sistēmas ieviešanas uzsākšanas posma nodevumu izstrāde un saskaņošana nosaka, ka:
“Izpildītājs, uzsākot Līguma izpildi, iesniedz Pasūtītājam sākotnējo interviju plānu, paredzot Pasūtītāja personāla intervijas viena kalendārā mēneša laikā.  Interviju plāns tiek atjaunots katram nākamajam mēnesim.
...”
Vai pareizi saprotam, ka ar “uzsākot Līguma izpildi” tiek saprasts un domāts konkrēta darbu pasūtījuma izpilde, nevis Vispārīgā vienošanās.

Iepirkuma komisijas atbilde
 Jā, ar šo tiek saprasts un domāts konkrēts līgums (darba pasūtījums).

